బాబు మోహన్

బాబు మోహన్ తెలుగు సినిమా నటుడు, రాజకీయ నాయకుడు. ముందు తెలుగు దేశం పార్టీ తరపున ఎమ్మెల్యేగా, నారా చంద్రబాబు నాయుడు ముఖ్యమంత్రిగా ఉన్నపుడు మంత్రిగా పనిచేశాడు. 2014 నుంచి 2018 దాకా తెలంగాణా రాష్ట్ర సమితి పార్టీలో ఉన్నాడు. 2018 నుంచి బీజేపీలో ఉన్నాడు.

నేపధ్యము
ఆయన ఖమ్మం జిల్లాలోని బీరోలులో జన్మించాడు. తండ్రి ఉపాధ్యాయుడు. ప్రభుత్వ రెవిన్యూ విభాగంలో ఉద్యోగం చేస్తూ సినిమాల మీద ఆసక్తితో అందుకు రాజీనామా చేశాడు. ఆయన నటించిన మొదటి సినిమా ఈ ప్రశ్నకు బదులేది. మామగారు సినిమాలో చేసిన యాచకుడి పాత్ర హాస్యనటుడిగా మంచి పేరు తెచ్చిపెట్టింది. ఆ తరువాత వచ్చిన  రాజేంద్రుడు గజేంద్రుడు, పెదరాయుడు, జంబలకిడి పంబ లాంటి సినిమాలలో మంచి హాస్య పాత్రలు ధరించాడు.

మాయలోడు, సినిమాతో స్టార్ కమెడియన్ అయ్యాడు.

రాజకీయ జీవితం
బాబుమోహన్ చిన్నప్పటి నుంచి ఎన్టీఆర్ కు అభిమాని. అదే అభిమానంతో తెలుగుదేశం పార్టీలో చేరాడు. 1999లో మెదక్ జిల్లా ఆందోల్ శాసనసభ నియోజకవర్గం నుంచి శాసన సభ్యులుగా ఎన్నికై సాంఘిక సంక్షేమ శాఖా మంత్రిగా పనిచేశాడు. 2004, 2014 లో జరిగిన ఎన్నికల్లో కాంగ్రెస్ అభ్యర్థి దామోదర రాజ నర్సింహ చేతిలో టీఆర్ఎస్ అభ్యర్థిగా విజయం పొందాడు. 2019 లో బీజేపీ లో చేరి ఆందోల్ నియోజక వర్గం నుంచి ఎమ్మెల్యే గా పోటి చేసి ఓడిపోయాడు.

కుటుంబం
ఆయన పెద్ద కుమారుడు పవన్ కుమార్ 2003 అక్టోబరు 13 లో జరిగిన ఒక రోడ్డు ప్రమాదంలో మరణించాడు.

నటించిన చిత్రాల పాక్షిక జాబితా
డాన్స్ మాస్టర్ (1986)
20వ శతాబ్దం (సినిమా) (1990)
ఉద్యమం (1990)
చిరునవ్వుల వరమిస్తావా
ముగ్గురు మొనగాళ్ళు
చిట్టెమ్మ మొగుడు (1992)
 సాహసవీరుడు - సాగరకన్య (1996)
ఆరో ప్రాణం (1997)
చిన్నరాయుడు
హిట్లర్
దేవి
 శ్రీ వాసవి కన్యకాపరమేశ్వరి చరిత్ర (2014)
పండుగాడి ఫొటో స్టూడియో (2019)
 బిచ్చగాడా మజాకా (2019)
పెళ్లిసందD (2022)
దోషి
రాజేంద్రుడు గజేంద్రుడు
రెండిళ్ళ పూజారి
మాయలోడు
హలో బ్రదర్
వారసుడు
మామగారు
పెదరాయుడు
జంబలకిడిపంబ
అప్పుల అప్పారావు
ఇద్దరూ ఇద్దరే
 ఆయుధం (1990)
 ఆవారాగాడు (1998)

మూలాలు

బయటి లంకెలు

తెలుగు సినిమా నటులు
తెలుగు సినిమా హాస్యనటులు
తెలుగుదేశం పార్టీ రాజకీయ నాయకులు
జీవిస్తున్న ప్రజలు
1952 జననాలు
ఖమ్మం జిల్లా సినిమా నటులు
మెదక్ జిల్లా రాజకీయ నాయకులు
మెదక్ జిల్లా నుండి ఎన్నికైన ఆంధ్రప్రదేశ్ శాసన సభ్యులు
మెదక్ జిల్లాకు చెందిన ఆంధ్రప్రదేశ్ రాష్ట్ర మంత్రులు
తెలంగాణ శాసన సభ్యులు (2014)